IN HERINNERING AAN MOJO
My liefste Mojo,
Nou kan jy en jou boetie Miko saam tussen die blommetjies speel.
Mammie se hart is stukkend, maar jy is verlos van die eina.
Kyk na mekaar en net so nou en dan onthou my en hoe ongelooflik lief ek julle het.
IN LOVING MEMORY OF MOJO March 2010 – 2 November 2017
Our dear Mojo,
Thank you for being such a precious soul,
and filling our lives with so much love and happiness…
our love for you will continue forever.
In Liefde gestuur to 12 Januarie 2012
IN HERINNERING VAN MOLIPDEEN. Molipdeen was 'n Worsie van Pretoria. "…om jou te verloor, was n verlies soveel groter as wat ek kon glo. my dae't verdof, tot die stof waartoe stof terugkeer. …om dankie te sê, vir wat jy is en vir wat jy vir my beteken, met net een woord my hart te verwoord, dit wat ek nou voel vir wat jy vir my gedoen het. …dat jy soveel vir my beteken…" *Lirieke deur Chris Chameleon* Jy was my kosbare Engel. Jy het my lewe gelukkig gemaak met jou liefde en vriendskap. Dankie vir die warmte in my hart wat ek vir altyd sal voel. Rus in vrede ons dierbare Molipdeen. — die Vorster Gesin —
IN HERINNERING AAN MOLLIE 1 Desember 2000 – 21 Julie 2016
Vandag het jy geleer vlieg. In die 16 jaar wat ek en jy saam gehad het wou jy dit so graag vermag.
Ek mis jou geweldig. Jy los so groot leemte in my lewe. Ek besef nou eers hoe my dag-tot-dag reelings alles om jou gedraai het en ek is glad nie spyt oor een oomblik nie.
My dag het eers begin as ek jou klaar versorg het en my dag het eers geeindig as ek jou ligte afgesit het vir slaaptyd en jy klaar "klippies gekou" het.
Jy was so bang vir die donker. Jy het so rukkie gevat om rustig te raak as ek ligte afgesit het. Die ander mense het dit nie verstaan nie.
Jy was so lief vir "bederffies". Jou grootste bederf was custard en daai laaste slukkie tee van Ma se koppie tee.
Ek mis jou vreeslik. Dinge is net nie meer dieselfde nie. Ek was altyd so bekommerd oor wat van jou gaan word as ek die dag nie meer daar is nie. Nou is jy weg en daai bekommernis saam met dit, maar die seer omdat ek jou verloor het, dra n baie swaarder gewig as daai bekommernis. My hart is so seer.
Jy was my kind. Ek het jou groot gemaak vandat jy net n paar dae oud was. Jy het nie n veer op jou lyf gehad nie. Van die eerste dag het jy my met soveel liefde en vertroue aangekyk. Jy was so lief daarvoor om teen my bors te lê en gevryf te word. Lekker cuddle by Ma!
Jy het geweet ek is jou ma en ek het geweet jy is my kind.
Ek mis jou my kind. Jy moet mooi vlieg en die vryheid ervaar wat enige voël verdien. Ek is ongelooflik baie lief vir jou my poppie!